Kyk wie speel koningin in ‘The Crown’ se 5de, 6de reeks | Netwerk24
22 November 2019 17:50
Staunton (63), bekend om rolprente soos die Harry Potter-fliekreeks, Finding Your Feet en Nanny McPhee, sal oorneem by Olivia Colman wat dié monarg in die derde en vierde reekse vertolk.
Die derde reeks is sedert laas Sondag op Netflix beskikbaar.
Claire Foy het die jong koningin, aanvanklik ’n prinses, in die eerste en tweede reekse vertolk.
Staunton het in 2004 ’n Oscar-benoeming as beste aktrise ontvang vir haar rol in die drama Vera Drake. Sy het as Dolores Umbridge in die Harry Potter-flieks verskyn.
Haar vertolking in The Crown sal waarskynlik te make hê met prins Charles en Diana se paaie wat skei, sowel as die dood van prinses Margaret en die koninginmoeder minder as twee maande na mekaar.
The Crown, geskep deur Peter Morgan, is in 2016 die eerste keer uitgesaai.
Matt Smith het die rol van prins Philip, die hertog van Edinburgh, en Vanessa Kirby die rol van prinses Margaret vertolk.
In die derde en vierde seisoen word dié koninklikes deur Tobias Menzie en Helena Bonham Carter vertolk.